open-index/open-wikipedia-markdown huggingface dataset:
Sportsåret 1896

**Sportsåret 1896** er en oversikt over hendelser, resultater, fødte og avdøde personer med tilknytning til sport i 1896.

## Hendelser
### Fotball
*AIK stifter en fortballseksjon AIK Fotboll.
*Willem II stiftes i Nederland
*FA-cupen vinnes av Sheffield Wednesday FC etter seier mot Wolverhampton Wanderers FC med 2 – 1 i finalen.
*Den skotske cupen vinnes av Heart of Midlothian FC

#### Ligavinnere / de enkelte lands mestere
*8. august – Örgryte IS blir de første svenske mesterne i fotball ved å beseire *IS Idrottens Vänner* med 3-0 i finalen på Skånska Husarregementets bane i Helsingborg.
*Belgia – FC Liegeoise
*England – Aston Villa FC
*Skottland – Celtic FC

### Friidrett
*Ved SM-konkurransene setter Harald Andersson-Arbin svensk rekord og uoffisiell verdensrekord på 100 meter.

### Golf
*US Open vinnes av James Foulis, Storbritannia
*British Open vinnes av Harry Vardon, Storbritannia

### Hurtigløp på skøyter
De syvende verdensmesterskapet i hurtigløp på skøyter for herrer arrangeres i St. Petersburg i Russland 7. – 8. februar. 14 deltager fra fire land deltar. Nederlenderen Jaap Eden ble verdensmester.

### Kunstløp
De første verdensmesterskapet i kunstløper arrangeres i St. Petersburg, Russland. Det ble bare arrangert for herrer,
*Herrer: 
**1 Gilbert Fuchs, Tyskland
**2 Gustav Hügel, Østerrike
**3 Georg Sanders, Russland

### Tennis
#### Herrer
*Wimbledon – Harold Mahoney, Storbritannia
*US Open – Robert Wren, USA
#### Damer
*Wimbledon – Charlotte Cooper, Storbritannia
*US Open – Elisabeth Moore, USA
## Mesterskap
*Sommer-OL 1896 finner sted i Athen, Hellas
*Det første svenske mesterskapet i friidrett arrangeres, men bare for menn.

## Fødsler
*18. januar – Ville Ritola, finsk friidrettsutøvere, langdistanse (død 1982)
*10. februar – Alf Aanning, norsk turner som vant OL-sølv i turn, lagkonkurranse i 1920 (død 1948)
*14. mai – Olle Rimfors, svensk utforpioner (død 1994)
*Frans Gibens, belgisk turner som ble OL-sølvmedaljevinner i turn, mangekamp i lagkonkurransen i 1920 (død 1964)
*4. juli: Antonio Marovelli, italiensk sportsutøver som vant OL-gull i turn, mangekamp lagkonkurranse i 1920 (død 1943)
*8. desember: Ezio Roselli, italiensk sportsutøver som vant OL-gull i turn, mangekamp lagkonkurranse i 1920 (død 1963)

## Dødsfall
….
Fuchsstadt

**Fuchsstadt** er en kommune i Landkreis Bad Kissingen, i Unterfranken i delstaten Bayern i Tyskland. Kommunen er medlem av forvaltningsfellesskapet Elfershausen og har 1&nbsp;834 innbyggere per 31. desember 2009.

## Referanser


## Eksterne lenker
*
Li Xiucheng

**Li Xiucheng** (kinesisk: 李秀成; pinyin: *Lǐ Xiùchéng*; født 1823 i fylket Teng i Guangxi i Kina, henrettet 7. august 1864 i Jiangning i Jiangsu) var en ledende militær leder av taipingstyrkene under taipingopprøret. Han fikk tilnavnet «den lojale konge» (忠王, *Chung-Wang*), fordi han ble forsøkt bestukket av en Qing-general for å ta livet av Hong Xiuquan, men nektet.

## Liv og virke
### Bakgrunn
Li Xiucheng var av fattig bondeslekt; familien drev subsistensjordbruk og kullbrenning og slet med å holde hodet over vann. Som ung voksen var Li Xiucheng funksjonelt analfabet, for familien kunne ikke se seg råd til å sende ham til skole.

### Opprører, hærfører
I 1851 sluttet han seg til Taipingbevegelsen mens opprørerne marsjerte gjennom området..

Han tjente Hong Xiuquans taipingstyre med stor dyktighet. Etter 1859, da taipingerne var hjemsøkt av indre splid, dårlig overordnet lederskap og korrupsjon, var det ved Lis militære og administrative talent at bevegelsen likevel holdt seg gående og gjorde nye erobringer.

Li førte taipingopprørerne til mange militære seirer, som erobringen av Suzhou i juni 1860. Li Xiuchengs palass i Suzhou er det eneste av palassene benyttet av taipinghærførere som er vlitt bevart for ettertiden.

Men Li klarte ikke å erobre den viktige byen Shanghai, som han angrep i august 1860. Han måtte da gi tapt for *[[den alltid seierrike hær]]*, da ledet av den amerikanske leiesoldaten Frederick Townsend Ward.

Da Qing-styrkene i 1864 foretok sitt avsluttende angrep på Nanjing, opprørernes hovedstad, skal han etter sigende ha overlatt sin beste hest til den unge kronprinsen (Hong Xiuquans sønn Hong Tianguifu), og måtte dermed selv nøye seg med en svak hest. Dermed ble han raskt innhentet og tatt til fange av de keiserlige styrker. Han ble forhørt og, etter sin «tilståelse», henrettet av general Zeng Guofan i 1864. Kort før sin henrettelse skrev han en kort selvbiografi (《忠王李秀成自述》).

## Lis sverd
Li hadde tidligere overlatt sitt sverd til lillebroren, Li Shixian. Li Shixian tapte det, og det falt i Charles George Gordons hender i Liyang. Gordon gav det til en slektning av Dronning Victoria, og etterhvert gikk det – nesten – i glemmeboken. I 1961 ble dets identitet oppdaget av en professor i London, og i 1981 ble det gitt til kineserne. Nå er det i Det kinesiske nasjonalmuseum i Beijing.

## Påstått selvbiografi
*Zhongprins Li Xiucheng beskriver seg selv* (《忠王李秀成自述》) er en selvbiografi som skal være nedtegnet rett før hans henrettelse.

## Litteratur
* Hsiu-ch°êng Li (oversetter): *The Autobiography of the Chung-Wang (Confession of the Loyal Prince)* (gjenopptrykk 1970) ISBN 9780275027230
* Stephen R. Platt: *Autumn in the Heavenly Kingdom: China, the West, and the Epic Story of the Taiping Civil War*. New York: Knopf, 2012. ISBN 9780307271730.
* * 
* Tiān Guó Zwi(天國志)
* 李秀成：太平天国后期军事统帅 

## Referanser
Richard Saul

**Richard Ernest Saul** (født 16. april 1891 i Dublin i Irland, død 30. november 1965) var en britisk general og særlig kjent for sin innsats under slaget om Storbritannia under andre verdenskrig.

## Liv og virke
### Unge år
Richard Saul var fenrik i Royal Army Service Corps, i 1916 var han Flying Officer (Observer) ved No 16 Squadron i den britiske hærens Royal Flying Corps. I løpet av de to siste krigsårene steg han i gradene og fikk kommando over No. 4 Squadron Royal Flying Corps. Etter våpenhvilen tok han over kommandoen over No. 7 Squadron RAF.

Saul var en ivrig idrettsmann og spilte både rugby og hockey for RAF, i både 1928 og 1932 ble han RAF Tennis Champion. 

I september 1933 fikk Saul kommando over No. 203 Squadron RAF som var stasjonert i Basra i Iraq. I 1935 ledet Saul en gruppe flybåter fra skvadronen i langdistanseflyvning fra Plymouth til Basra.

### Andre verdenskrig
Under andre verdenskrig hadde Saul kommando over henholdsvis No. 13 Group RAF, No. 12 Group RAF og Air Defences Eastern Mediterranean, hvorav han særlig er kjent i forbindelse med den første kommandoen hvor han var med under slaget om Storbritannia. 

### Etter krigen
Richard Saul gikk av med pensjon fra RAF i 1944 og arbeidet deretter som formann for United Nations Relief and Rehabilitation Administration på Balkan.

Etter det var han viseformann for International Transport Commission i Roma. Etter Saul forlot Roma i 1951 tok han en stilling som leder for en universitetsbokhandel inntil han til slutt trakk seg tilbake i 1959.

## Eksterne lenker
* Kort omtale av Richard Saul fra RAFs sider om slaget om Storbritannia
Igor Grabovskij

**Igor Vladimirovitsj Grabovskij** (russisk: Игорь Владимирович Грабовский; født 2. september 1941) var en sovjetisk vannpolospiller som deltok i de olympiske leker 1964 i Tokyo.
  
Grabovskij vant en olympisk bronsemedalje i vannpolo under Sommer-OL 1964 i Tokyo. Han var målvakt på det sovjetiske laget som kom på tredjeplass i vannpoloturneringen bak Ungarn og Italia. Grabovskij spilte alle seks kampene i turneringen som målvakt. 

## OL-medaljer
* 1964  Tokyo -  Bronse i vannpolo,  Sovjetunionen

## Eksterne lenker
*
Miklós Varga

**Miklós Varga** (født 26. august 1987) er en mongolsk ungarsk, som konkurrerer i vektklassen lettvekt. Varga har ingen større internasjonale resultater, og fikk sin olympiske debut da han representerte Ungarn under Sommer-OL 2008. Her ble han slått ut i første runde av Merey Akshalov fra Kasakhstan i vektklassen **[[Boksing under Sommer-OL 2008 – Lettvekt|lettvekt]]**. Han har også et sølv fra EM i boksing i Liverpool fra 2008.

## Eksterne lenker
*
Eyvin Ovrum

**Ole Martin Eyvin Ovrum** (født 2. januar 1882 i Kristiania, død 15. februar 1965 i Oslo) var en norsk tegner og illustratør, som særlig arbeidet som avis-, tegneserie- og reklametegner. Profesjonelt brukte han bare navnet **Eyvin Ovrum**. Både firmanavn og signaturen «E.O.» på en del arbeider viser dette.

Professor Jorunn Veiteberg skriver i sin bok *Den norske plakaten* at Ovrum, sammen med Robert Millar må regnes som en av grunnleggerne av norsk reklamevesen. Illustratørkollegaen Trygve M. Davidsen kalte Ovrum for «reklametegnernes stamfar» i Norsk reklameforbunds tidsskrift *Propaganda* i 1939.

## Utdannelse og karriere
 
Ovrum hadde sin utdannelse fra Knud Bergsliens malerskole i Kristiania. Han reiste til St. Louis i USA i 1900 og var bosatt der til 1911. I USA arbeidet han som avistegner i blant annet *St. Louis Despatch* og tegnet karikaturer av en rekke kjente personer som Theodore Roosevelt, Sarah Bernhardt og brødrene Wright.  

Da han kom tilbake til Kristiania, arbeidet han i to år som tegner i *[[Morgenbladet]]*, før han startet i Illustrationsatelieret. I 1913 grunnla han reklamebyrået Grafia, som senere skiftet navn til Atelier E-O. Atelieret eksisterer fortsatt og eies og drives av Ovrums nevø.

Av de plakatene han tegnet, var Ovrum selv mest fornøyd med «Frigge-Paal», «Norges beste reklameplakat», som han skrev i *Propaganda* i 1925. Frigge-Paal-plakaten var laget som reklame for Frigg havre, landets første datostemplede havregryn og -mel, produsert ved Nydalens Mølle i Sandnes. Ovrum brukte sin sønn Paal som modell for oljemaleriet som var utgangspunkt for plakaten. I Veitebergs bok er det gjengitt en portrett-versjon av «Frigge-Paal». Dette ble brukt som reklame i ukepressen. En reklameplakat fra 1922 viser gutten stående med en pakke Frigg havregryn under armen.

I Kristiania tok Eyvin Ovrum initiativet til å stifte Tegnerforbundet i 1917. Han var forbundets første formann – og tegnet deres emblem «Kråka». Tegnerforbundet utga et eget årshefte i perioden 1917–1920, med bidrag fra tidens kjente tegnere, Per Krohg og andre. 

På utstillinger fikk Ovrum spesielt oppmerksomhet for sine følsomme barnetegninger. Han illustrerte også bøker for barn og laget populære tegneserier, som «Dagros» i *[[Nationen]]* og «Professoren» i *Morgenbladet*, der han også arbeidet som avis- og teatertegner i flere år. Dagros ble i flere år tegnet av Kaare Bratung. 

I 1916 begynte Ovrum å utgi bladet *Profit*, som hadde som formål å vekke interesse for reklame i tekst og bilder. Bladet gikk inn med nummer 3 i 1918.

## Referanser


## Litteratur
* Alfsen, Glenny (1986) «Ovrum, Eyvin». I: *[[Norsk kunstnerleksikon]]*
* Ovrum, Eyvin (16. april 1925) «Av en reklametegners papirer». i: *Propaganda : organ for Norges reklameforbund*, ekstranummer, s. 26 
* Veiteberg, Jorunn (1998) *Den norske plakaten*. Oslo, Pax. ISBN 82-530-1933-5 (e-bok fra bokhylla.no)
Boris Grisjin

**Boris Dmitrijevitsj Grisjin** (født 4. januar 1938 i Moskva) var en sovjetisk vannpolospiller som deltok i De olympiske leker i 1964 i Tokyo og 1968 i Mexico by.
  
Grisjin vant en olympisk bronsemedalje i vannpolo under Sommer-OL i 1964 i Tokyo. Han var med på det sovjetiske laget som kom på tredjeplass i vannpoloturneringen bak Ungarn og Italia.

Fire år senere, under Sommer-OL i 1968 i Mexico by, vant han sin andre olympiske medalje i vannpolo. Sovjetunionen vant semifinalen mot Italia 8–5, men tapte i finalen til Jugoslavia 11–13.

## OL-medaljer
* 1968  Mexico by -  Sølv i vannpolo,  Sovjetunionen
* 1964  Tokyo -  Bronse i vannpolo,  Sovjetunionen

## Eksterne lenker
*
Colin Archers gate (Larvik)

**Colin Archers gate** (til 1917: **Kirkegaten**) er ei gate i Larvik. Den strekker seg fra Dronningens gate til Laurvig Hospital.

## Bygninger

Colin Archers gate 1 huset organist Oscar Hansens musikksal på slutten av 1800-tallet. Det var øvelsessted for Larviks vesle symfoniorkester.

## Galleri

Fil:Colin Archers gate 2.jpg|Colin Archers gate 2: Tidligere H.P. Hagtvedt engrosforretning 
Fil:Laurvig_Hospital.jpg|Colin Archers gate 5: Laurvig Hospital 
Fil:Klubbgaarden.jpg|Colin Archers gate 8: Klubbgaarden 


## Litteratur
*
Knockabout Comics

**Knockabout Comics** er et britisk forlag som utgir undergrunnstegneserier og alternative tegneserier.

## Historie
Bakgrunnen for at Knockabout Comics ble opprettet som forlag på begynnelsen av 1980-tallet var at det var strengere vilkår for å importere tegneserier enn for tegneserier som var trykket i Storbritannia. Det britiske tollvesenet konfiskerte stadig tegneserier fra særlig Rip-Off Press og Gilbert Sheltons populære serie *[[De fabelaktige frynsete frikebrødrene|Frikebrødrene]]* da serien hadde et avslappet forhold til dop. Tollvesenet konfiskerte også serier av tegnere som Robert Crumb og Melinda Gebbie med begrunnelsen at de var uanstendige.

Bak Knockabout Comics står grunnleggerne Tony Bennett og Carol Bennett. På begynnelsen av 1970-tallet arbeidet Bennett sammen med andre som distributør via et foretak kalt *Unicorn Bookshop*, først i Brighton, deretter på en bondegård i vestlige Wales. Unicorn gikk inn i 1975 grunnet gjeld, og Bennett overtok importen og distribusjonen av amerikanske undergrunnstegneserier. Han har stadig vært i konflikt det britiske rettsvesenet over retten til å utgi bestemte tegneserier. Forlaget har således vært en pioner i kampen for ytringsfrihet på De britiske øyer. I tillegg til amerikanske serier utga forlaget også serier av nye britiske tegnere som Hunt Emerson og Bryan Talbot. I dag har forlaget en mangfoldig utgivelseskatalog med titler, og sammen med det relativt nyopprettede amerikanske forlaget Top Shelf Productions utgir Knockaboutut Alan Moores omfattende serie *[[The League of Extraordinary Gentlemen]]*. Forlaget er fortsatt trofast mot sine røtter som et undergrunnsforlag og utga en omfattende «Omnibus»-utgivelse med samtlige serier av Frikebrødrene i et bind på slutten av 2008.

## Titler
Et utvalg av de titler som Knockabout står bak er:
* *Outrageous Tales from the Old Testament*, ved Neil Gaiman, Alan Moore, Dave McKean, Hunt Emerson, et al.
* *Fresca Zizis*, ved Melinda Gebbie
* *From Hell*, ved Alan Moore og Eddie Campbell
* *Bolland Strips*, ved Brian Bolland, 2005, ISBN 9780861661503
* *A Disease of Language*, tilpasset av Eddie Campbell, fra Alan Moores «The Birth Caul» og «Snakes and Ladders» med intervjuer fra *Egomania Magazine*, innbundet, 160 sider, 2006, ISBN 0861661532
* *Yesterday's Tomorrows: Rian Hughes Collected Comics*, ved Rian Hughes, 256 sider, 2007, ISBN 0861661540
* *The League of Extraordinary Gentlemen*, Volume III, ved Alan Moore og Kevin O'Neill, 2009

## Referanser


## Eksterne lenker
* Knockabout Comics hos Grand Comics Database
* Knockabout Comics hos Comic Book DB
*
Landkreis Bad Kissingen

**Landkreis Bad Kissingen** er et administrativt område (landkreis) i den nordlige delen av Bezirk og Regierungsbezirk Unterfranken i den tyske delstaten Bayern. Kretsen grenser i nord til Landkreis Fulda, i nordøst til Landkreis Rhön-Grabfeld, i sørøst til Landkreis Schweinfurt, i sør og sørvest til Landkreis Main-Spessart og i vest til Main-Kinzig-Kreis.

Kretsen ble opprettet i forbindelse med kretsreformen i Bayern i 1972 gjennom en sammenslåing av den gamle Landkreis Bad Kissing, de to kretsene Landkreis Bad Brückenau og Landkreis Hammelburg, den kretsfrie byen Bad Kissingen og enkelte kommuner fra Landkreis Gemünden og Landkreis Karlstadt.

Kretsen består av 4 byer, 10 kjøpsteder, 11 kommuner, 13 kommunefrie deler og 4 forvaltningsfellesskap.

## Litteratur
*Bayer. Statist. Landesamt: *Kreisdaten Bad Kissingen*. Bad Kissingen 1980.
*Werner Eberth: *Die Kommunalwappen im Landkreis Bad Kissingen*. Bad Kissingen 2006.
*Landkreis Bad Kissingen (Hg.): *Bäderlandkreis Bad Kissingen – Kleinod der Mitte*. Nordhorn 2006.

## Referanser


## Eksterne lenker
*
Baik Jong-sub

**Baik Jong-sub** (født 5. juli 1980) er en sørkoreansk amatørbokser, som konkurrerer i vektklassen lettvekt. Baik har ingen større internasjonale resultater, og fikk sin olympiske debut da han representerte Sør-Korea under Sommer-OL 2004 der han kom til kvartfinalen. Han representerte også Sør-Korea under Sommer-OL 2008 der han ble slått ut i åttendedelsfinalen av Pichai Sayota fra Thailand i vektklassen **[[Boksing under Sommer-OL 2008 – Lettvekt|lettvekt]]**. Han har også et gull fra asiamesterskapet i boksing i 2004, og et sølv fra Asialekene fra 2002 i Busan.

## Eksterne lenker
*
Klubbgaarden

**Klubbgaarden** (tidligere **Alders Hvile**) er en herrskapsbygning i Larvik. Adressen er Colin Archers gate 8.

## Bakgrunn
Den ble trolig reist i 1720-årene på ei branntomt. I 1767 berettes det om at at bygningen hadde to etasjer med fem rom i hver. For øvrig inneholdt eiendommen bryggerhus, boder, stall, fjøs, hønsehus samt vedskur.

I cirka hundre år tjente huset som bolig og kontor for grevskapets forvaltere, høyere militære, byfogder (blant annet byfogd Bryn 1815-1827), sorenskrivere samt skipsredere.

Et rom i andre etasje fungerte rundt 1800 som lokale for det første amtsveivesens forvaltning. Det bestod av to personer. 

Huset ble på Bryns tid eller noe tidligere ombygd i empirestil.

Utover på 1800-tallet gikk huset under betegnelsen «Klubbgaarden», fordi det rommet selskapslokaler for én av Larviks finere herreklubber etter engelsk mønster. I 1850 og noen år fremover holdt Borgerskolen til i bygningen.

En kort tid i starten av 1920-årene fantes det en trikotasjefabrikk i gården. Fra 1926 til 1980-årene var bygningen et privat aldershjem under navnet «Alders Hvile».

Byningen har nå fått tilbake sitt tidligere navn «Klubbgaarden».

## Kilder
*Nyhus, Per: *Larvik fra A til Å*, s. 93 og 95
Johannes A. Næs

**Johannes Andreas Næs** (pseudonym: **Flóvin Flekk**) (født 16. september 1920 i Hvalba, død 5. juni 2018) var en færøysk skolemann og forfatter.

Han avla eksamen ved Føroya Læraraskúli i 1952, gikk videreutdannelse ved Danmarks Højskole for Legemsøvelser 1946–1947 og Danmarks Lærerhøjskole 1947–1948. Han tok utdannelse som skolepsykolog ved Danmarks Lærerhøjskole 1963–1964. Næs var ansatt som lærer 1942–1962,  rådgiver i spesialundervisning 1962–1989, og som fungerende landsskolerådgiver 1965–1966. Næs var dessuten forstander ved Vágs Tekniska Skúli 1951–1963, redaktør i *Sunnudagsblaðið* 1951–1979, samt bibliotekar ved bygdebiblioteket i Vágur 1953–1963.

Han var styremedlem i Føroya Lærarafelag 1959–1968, herav formann 1960–1963 og 1964–1968. Han var også formann i Føroya Skúlabókagrunnur 1966–1985, og upolitisk medlem av kringkastningsrådet Útvarpsnevndin for Kristiliga Lurtara- og Hyggjarafelag 1963–1994. Han har også hatt verv innenfor Kirkjuliga Heimamissiónin í Føroyum.

Næs har diktet og oversatt salmer og sanger, og har skrevet noveller, diverse artikler om skole, diverse undervisningsmateriell, og har vært medforfatter av flere skolebøker i færøysk og kristendom.

## Bibliografi
* 1949 - Keldufar (dikte)

## Eksterne lenker
* Johannes A. Næs hos Rithøvundafelag Føroya
* Johannes A. Næs på *snar.fo*
Poul E. Petersen

**Poul Edvard Petersen** (født 29. august 1901 i Sørvágur, død 25. april 1977) var en færøysk lærer og idrettsleder.

Han gikk på Føroya Fólkaháskúli og Føroya Læraraskúli. Han underviste på Mykines 1923–1944, i Nesvík og Saksun 1954–1956 og i Tórshavn 1956–1971. Petersen var frikjøpt fra lærerstillingen som idrettsrådgiver for det færøyske skoleverket 1944–1954. Han var den første formannen i Ítróttasamband Føroya 1939–1946, redaktør i *Ítróttartíðindi*, formann i Føroya Lærarafelag 1954–1960 og medlem av Færøyenes skolestyre 1968–1975.

Petersen skrev og oversatte flere lære- og barnebøker.

Ítróttasamband Føroya innstiftet Poul E. Petersens æresdiplom i 2001.

## Referanser
Hitterdal kirke

**Hitterdal kirke** kan være
* Heddal stavkirke (tidligere også kjent som Hitterdals stavkirke)
* Hitterdal kapell, kirke fra 1959 i Røros
Rasheed Lawal

**Rasheed Lawal** (født 1983) er en nigeriansk amatørbokser, som konkurrerer i vektklassen lettvekt. Lawal har ingen større internasjonale resultater, og fikk sin olympiske debut da han representerte Nigeria under Sommer-OL 2008. Her ble han slått ut i åttendedelsfinalen av Hratsjik Dzjavakhjan fra Armenia i vektklassen *[[Boksing under Sommer-OL 2008 – Lettvekt|lettvekt]]*. 

## Eksterne lenker
*
Thorvald Bogsrud

**Thorvald Thorkildsen Bogsrud** (født 22. september 1870 i Eidsvoll, død i Kristiania 22. juni 1923) var en norsk skuespiller og revy- og krimforfatter. Han var primært kjent som forfatter bak en rad revyer (det blir sagt sammenlagt 164) til Kristianias varietescener samt til fjordens sommerteatre.

I perioden 1900–1902 drev han Fredrikstad Folketeater. I 1900 publiserte han kriminalromanen *Paa jakt efter seksti tusen. En norsk amatørdetektivs eventyr* og skrev også eventyromanen *I keiserens kjølvand. Et anarkisteventyr fra de norske fjorde*. 1915–1919 publiserte Bogsrud under psevdonymet Frank Fender tre kriminal- og spenningsromaner.

Nils Nordberg er av den oppfatning at Bogsrud var forfatteren bak den kortlivede hefteserien om *Normanden Willums*. Det antas også at han det var han som under psevdonymet Fin/Finn Bratt skrev fortellinger om Knut Gribb i *Lys & Skygge*, blant annet *330 Fod under Jorden*.

Før han ble rammet av et slagtilfelle i 1923, arbeidet han med oppfinnelsen «Protector«, en sanitær innretning for vannklosetter.

Thorvald Bogsrud var sønn av gårdbruker Torkild Thronsen Bogsrud og hustru Henrikke Martine Larsdatter. Han giftet seg i 1894 med skuespilleren Augusta Bogsrud.

## Bibliografi i utvalg
* *Muntre musikanter* : seks humoresker (Norli, 1897)
* *Kringlevik Bad : en lystig Historie fra en liden By* (Norsk Jernbaneboghandels Forlag, 1898)
* *Snurrige Sisiker : fem Humoresker fra en Oplandsbygd* (1898)
* *En norsk amatørdetektivs eventyr : paa jagt efter sexti tusen* (1900)
* *Amor paa eventyr, eller Petra Pynteligs bryllup* (Fredriksborg Tivoli, sommerrevy 1904)
* *Kvit-Sjur : et billede fra en oplandsbygd i femtiaarene* (Steensballe, 1909)
* *I keiserens kjølvand. Et anarkisteventyr fra de norske fjorde* (Steensballe, 1909)
* *Det belgiske Antikvitetsmysterium* (Lundbergs Forl., ca. 1915)

### Som Frank Fender
* *Pretty Polly-mysteriet* (1915)
* *Spionen fra Terneholmen* (Helge Erichsen, 1917)
* *Sølvfisken* (1919)

## Referanser


## Kilder
* Nordberg, Nils: *Døden i kiosken. Knut Gribb og andre heftedetektiver*. Side 134
* 
* http://www.bibsys.no 

## Eksterne lenker
*
George Wald

**George Wald** (født 18. november 1906 i New York, død 12. april 1997 i Cambridge, Massachusetts) var en amerikansk fysiolog, naturviter og nobelprisvinner. Han ble tildelt Nobelprisen i fysiologi eller medisin i 1967 sammen med Haldan Keffer Hartline og Ragnar Granit for deres påvisning av de «primære fysiologiske og kjemiske synsprosesser i øyet».

I 1953 ble han også tildelt Albert Lasker Basic Medical Research Award.

## Referanser


## Eksterne lenker
Fu (område)

**Fu** (kinesisk: 府, pinyin: *fǔ*) var en utbredt administrativ territoriell enhet i det gamle Kina. En *fu* bestod av en eller flere *xian* (kinesiske fylker).
Daotai

**Daotai** (kinesisk: 道台, pinyin: *Dàotái*, Wade-Giles: *Taotai*) er en historisk embedstittel i Kina. En *daotai* var en sivil eller militær embedsmann med overoppsynet over en krets (bestående av en eller flere *[[fu (område)|fu]]*, byer eller andre tettsteder), eller ansvarlige for en eller annen avgrenset geskjeft (som saltbeskatningen innen et bestemt område). De hadde myndighet på sekundært nivå, hvis man betrakter provinsnivå som det primære.

Systemet ble utviklet til et riksdekkende nettverk under Qing-dynastiet. Det var i henhold til en «lov om forebygging» (*hui pi*) at den lokale daotai skulle være en utenforstående, altså at ingen mandarin kunne tjene i denne overordnede stilling i sine hjemlige trakter. Slik skulle man redusere faren for korrupsjon og nepotisme.

Som eksemplifisering av systemet gjengis hvordan det var oppbygd i Jiangsu: 

* To daotaier med spesialiserte funksjoner – korn-daotaiene basert i Nanjing og i Suzhou. Etter hvert ble stillingen i Suzhou avviklet og oppgaven lagt under Nanjing-daotaien.

*Fem daotaier for hver sine administrative territorielle enheter, 

:Xuzhou daotai: stasjonert i Suqian, med ansvar for ett prefektur og syv fylker (*xian*),
:Jiangning daotai (Nanjing daotai), med ansvar for ett prefektur og syv fylker,
:Su-Song-Tai daotai (Shanghai daotai), med ansvar for to prefekturer og 20 fylker,
:Changzhen daotai (Zhenjiang daotai), med ansvar for to prefekturer og 16 fylker,
:Huaiyang daotai (Huai'an daotai), med ansvar for to prefekturer, et departement og 12 fylker.

## Litteratur
* Yuansheng Liang: *The Shanghai Taotai: Linkage Man in a Changing Society, 1843-90*, Singapore University Press, 1990
Lokalhistorie

**Lokalhistorie** er studiet av historie og historieskrivning i en kontekst som fokuserer på et geografisk avgrenset område, ofte et lokalsamfunn som en bygd eller en by, eller en landsdel. Lokalhistorie regnes som en egen disiplin innen historiefaget.

## Litteratur
* Per Sandal *[http://urn.nb.no/URN:NBN:no-nb_digibok_2007081404011 Lokalhistorie]* ISBN 8252910041
* Jørn Sandnes *Handbok i lokalhistorie - faget og metodene*, 1984 ISBN 9788200066859

## Eksterne lenker
* Liste over digitaliserte bygdebøker. Norsk Slektshistorisk Forening
* Lokalhistorie.no, nettsted for lokalhistorie i Norge
* Lokalhistoriewiki, wiki for norsk lokalhistorie, drifta av Norsk lokalhistorisk institutt.
Falkeklubben

***Falkeklubben*** er et norsk magasinprogram for barn som gikk på NRK-TV fra 1962 til 1970. Målgruppen var barn mellom 7 og 12 år. Programmet ble ledet av Rolf Riktor og Gunnar Grimstad. Bo Wærenskjold var også en av programlederne i en periode. Det ble produsert av NRK Barne- og ungdomsavdelingen.

*Falkeklubben* var «pedagogisk korrekt» og sterkt fokusert på opplysning, oppdragelse og opplevelse, som var målet i den tids ​barne- og ungdomsprogram. Faste spalter var «Barnas Dagsrevy» og *[[Skipper’n]]*.

Programmet ble et av de mest populære barne- og ungdomsprogrammene på 1960-tallet.

## Referanser


## Eksterne lenker
*
Trey Songz

**Tremaine Aldon Neverson** (født 28. november 1984 i Petersburg, Virginia), mest kjent som **Trey Songz** er en Grammy-nominert amerikansk sanger, låtskriver, musikkprodusent og skuespiller, mest kjent for sangene «Missin' You», «Can't Help But Wait», «Holla If You Need Me», «Bottoms Up», «Say Aah» og Step Up 3D-sangen «Already Taken».

På Trey Songz sitt tredje album, *Ready,* samarbeidet han med norske Stargate og Espionage på singelen «I Need a Girl» som nådde nummer 6 på Billboard Hot R&B/Hip-Hop Songs.

## Diskografi
* 2005 – *I Gotta Make It*
* 2007 – *Trey Day*
* 2009 – *Ready*
* 2010 – *[[Passion, Pain & Pleasure]]*

## Mixtaper
* 2008 – *Swagga Like Songz Part 1*
* 2008 – *Swagga Like Songz Part 2*
* 2009 – *Anticipation*
* 2010 – *#LemmeHolDatBeat*

## Filmografi
* 2008 – *Queen of Mediea*
* 2009 – *Lincoln Heights*
* 2010 – *When I Was 17*
* 2010 – *My Moment*

## Priser
* 2009 – Grammy Successesful med Drake
* 2010 – R&B Album of the year iTunes Passion, Pain & Pleasure
* 2010 – R&B hit of the year iTunes Bottom's Up med Nicki Minaj

## Referanser


## Eksterne lenker
* 
* 
* 
*
Quintin Brand

**Christopher Joseph Quintin Brand** (født 25. mai 1893, død 7. mars 1968) var en sørafrikansk offiser i det britiske RAF. Brand er særlig kjent for sin innsats under slaget om Storbritannia under andre verdenskrig.

## Bakgrunn

Quintin Brand ble født nær Kimberley i Sør-Afrika som sønn av en politimann i Johannesburg. Han gikk inn i Sør-Afrikas hær i 1913 og tjenestegjorde der inntil 1915.

## Første verdenskrig

I 1915 reiste Brand til Storbritannia og ble overført til Royal Flying Corps. Han lærte å fly og fikk sivilt flysertifikat den 30. mars 1916. I tjenesten ved fronten i Frankrike fløy han Nieuport 17 og tilhørte No. 1 Squadron RFC. 

I 1918 ble Brand skvadronsjef i den nylig etablerte No. 151 Squadron RAF, det var en skvadron med nattjagere, utstyrt med spesialtilpassede Sopwith Camel. Skvadronen skjøt ned 26 Gotha G.V bombefly, med Brand selv ansvarlig for fire av nedskytingene. Brand hadde i alt 12 nedskytinger i 1917 og 1918 og ble i denne perioden tildelt Distinguished Flying Cross.

## Mellomkrigstiden

I 1920 utlovet avisen *[[The Times]]* en belønning på £10 000 for den første som fløy fra London til Cape Town i Sør-Afrika. General Jan Smuts ønsket at flyvere fra Sør-Afrika skulle vinne prisen og autoriserte derfor innkjøp av et Vickers Vimy forhenværende bombefly, til en kostnad av £4 500. Oberstløytnant Pierre van Ryneveld var fartøysjef, mens Quintin Brand var styrmann på den banebrytende ferden. På tross av tekniske problemer og flere flybytter fullførte de ferden og på tross av at de ikke vant så fikk hver av de to en belønning på £5 000 av den sørafrikanske regjeringen, de ble også adlet for bragden. 

Fra 1925 til 1927 var Brand Senior Technical Officer, deretter Principal Technical Officer, ved Royal Aircraft Establishment, Farnborough. I 1929 ble han beordret til Abu Qir i Egypt, for deretter å bli utnevnt til generaldirektør for flyvning i Egypt fra 1932 til 1936

## Andre verdenskrig

Ved utbruddet av andre verdenskrig hadde Quintin Brand kommando over No. 10 (Fighter) Group som forsvarte den sørvestlige delen av England og den sørlige delen av Wales. Under slaget om Storbritannia var Brand en sterk støttespiller for Hugh Dowding og Keith Parks taktikk for å møte angrep fra det tyske flyvåpenet Luftwaffe. 

I 1941 fikk Brand kommando over No. 20 (Training) Group, en stilling han hadde inntil han gikk av med pensjon i november 1943. Brands støtte til Dowding og Park i striden om «Big Wing» kan muligens forklare hvorfor han ble satt på sidelinjen, på tross av at han var en av RAFs dyktigste høyere offiserer.

## Referanser


## Eksterne lenker

* Om Quintin Brand, fra Twickenham museum
Lower Dir

**Lower Dir** (pashto: ) er et av 26 distrikter i Pakistan, lokalisert i Khyber Pakhtunkhwa-provinsen og ble dannet i 1996, da distriktet Dir ble delt i Upper Dir og Lower Dir. Administrasjonsbyen er Timergara, og Lower Dir, som strekker seg over 1582&nbsp;km² hadde i 1998 om lag  innbyggere. Fremskrevet befolkning til 2005 ble anslått til om lag , mens befolkningen for 2014 er på rundt 1 544 000 innbyggere.

Distriktet er delt inn i to thesiler: Timargara og Samar Bagh.

Elva Swat sneier innom Lower Dir på sin vei mot Kabulelva.

## Referanser


## Eksterne lenker
* Myndighetene i Khyber-Pakhtunkhwas seksjon om Lower Dir
* Kart over Dir
«Blodbadsplansjen»

**«Blodbadsplansjen»** eller **«Blodbadstavlen»** var et tresnitt over Stockholm laget av Kort Steinkamp og Hans Kruse i Antwerpen. Det ble bestilt av Gustav Vasa i 1524 og er en av de eldste kjente billedlige skildringene av Stockholm.

Bildet ble utført i propagandaøyemed og skildrer kritisk Christian IIs aktiviteter i hovedstaden i forbindelse med Stockholms blodbad i november 1520.

Originalen gikk tapt i Cruuska palasset i forbindelse med Riddarholmsbrannen i 1802, men en kopi i form av et håndkolorert kobberstikk finnes bevart. Det ble utført av Dionysius Padt-Brugge for Magnus Gabriel De la Gardie i 1676.

## Avvik
Gråbrödraklostret ligger feilaktig avbildet omtrent nord/syd, skal være øst/vest, kirken mangler det langstrakte høykoret og tårnet har spir, noe det ikke fikk før på slutten av 1500-tallet. Befestningene kom til noe senere og var ikke så omfattende som på bildet.

## Referanser


## Eksterne lenker
*
Oliver! (film)

***Oliver!*** er en Oscar-belønnet britisk filmmusikal fra 1968 regissert av Carol Reed. Hovedrollen som Oliver spilles av Mark Lester, mens andre sentrale roller spilles av Ron Moody, Shani Wallis, Oliver Reed og Jack Wild. Filmen er basert på Lionel Bart musikal *[[Oliver!]]* fra 1960. Begge er løst basert på Charles Dickens' kjente roman *[[Oliver Twist]]* fra 1838. Den ble belønnet med seks Oscar, inkludert Beste film og Beste regi.

*Oliver* ble meget godt mottatt av filmkritikerne og ble populær hos publikum. En av grunnene til at filmen ble så populær, var at man lettet noe på fortellingens ganske tragiske karakter. Filmen ble belønnet med flere filmpriser, inkludert seks Oscar og to Golden Globe.

## Handling
London på 1830-tallet: Den unge Oliver (Mark Lester) er foreldreløs, og lever et trøstesløst liv i et fattighus. Han selges så til eieren av et begravelsesbyrå som behandler Oliver ille. Han rømmer derfor og begir seg ut på gatene i London. Der blir han snart tatt opp i en bande med gategutter som ledes av den sjarmerende slyngelen Fagin (Ron Moody), og hans djevelske håndlanger Bill Sikes (Oliver Reed), og dennes lojale lærling, den Listige Lurendreier (Jack Wild). Oliver blir opplært til å bli en lommetyv. Dermed havner Oliver på skråplanet, noe som får alvorlige konsekvenser.

## Om filmen
Filmen ble i sin helhet innspilt i Shepperton Studios i England. Innspillingstiden var på et halvt år (fra juni 1967 til januar 1968). Mark Lester utkonkurrerte 250 andre unggutter for rollen som Oliver.

;Filmkritikerne
*Oliver!* ble godt mottatt av filmkritikerne, noe som gjenspeiles i at den har fått så mye som 84% på Rotten Tomatoes. Den amerikanske filmkritikeren Roger Ebert gav den toppkarakter og skrev blant annet at: «*Sir Carol Reed's "Oliver!" is a treasure of a movie. It is very nearly universal entertainment, one of those rare films like "[[The Wizard of Oz]]" that appeals in many ways to all sorts of people*».

VGs anmelder gav den terningkast seks.

;Publikum
Den innbrakte ca $40 millioner på verdensbasis, hvorav $16,8 millioner i USA. Dens produksjonsbudsjett var på ca $10 millioner.

## Rollebesetning

## Referanser


## Eksterne lenker
* 

### Filmtrailer
* Filmtrailer (Videodetective)
Annie og jeg

***Annie og jeg*** (originaltittel: *Annie Hall*) er en amerikansk dramafilm og romantisk komedie fra 1977 regissert av Woody Allen. Hovedrollene spilles av Woody Allen og Diane Keaton. Filmen ble belønnet med fire Oscar, inkludert Beste film.

*Annie og jeg* ble meget godt mottatt av filmkritikerne og ble også en publikumssuksess. Den ble belønnet med fire Oscar (inkludert for Beste film), fem BAFTA og en Golden Globe. Den ble også tildelt hver sin pris fra Directors Guild of America og Writers Guild of America.

Filmen er i Norge også kjent under tittelen *Jeg og Annie - en nervøs romanse*.

## Handling
Alvy er en vellykket jødisk komiker i New York, men beskriver samtidig livet som delt mellom ”the miserable and the horrible.” Etter 15 år med psykoanalyse og to mislykkede ekteskap, opplever Alvy Singer igjen den store kjærligheten da hans venn og manager introduserer ham for den vakre og overspente Annie Hall. Annie er like forvirret og forvirrende som han selv.

## Om filmen
;Filmkritikerne
*Annie og jeg* ble meget godt mottatt av filmanmelderne, noe som gjenspeiles i at den har fått så mye som 93 % på Rotten Tomatoes. Den amerikanske filmkritikeren Roger Ebert gav den nesten toppscore og skrev blant annet at: «*The movie dares to go into this material a little more seriously and cohesively than is usually the case in an Allen film. Annie Hall is a comedy, yes, and there are moments in it as funny as anything Woody has done, but the movie represents a growth on Allen's part*». I 2002 plasserte Ebert den på sin liste over «Great Movies».

VGs anmelder gav den terningkast fem. Norsk filminstitutt skrev følgende: «*Som i så mange av sine filmer bruker regissør og hovedrolleinnehaver Woody Allen seg selv som utgangspunkt. I denne komedien kretser han om forhold og skilsmisse og menneskelig og kunstnerisk utfoldelse blant intellektuelle i New York. Den er også full av fabuleringer rundt mennesker i en medieverden. Filmen viser oss et ærlig og humoristisk bilde av fallgropene i et moderne forhold*».

I 1992 ble filmen funnet betydningsfull nok ("culturally, historically, or aesthetically significant") av USAs Library of Congress til å bli bevart av deres National Film Registry. I 2000 lagde Det amerikanske filminstituttet flere lister (inndelt etter sjanger) over det de mente var de 100 mest betydningsfulle filmene på 1900-tallet. På listen «100 LAUGHS» havnet *Annie og jeg* på fjerdeplass. Den havnet på en 35.-plass på deres liste over tidenes film (alle kategorier).

;Publikum
Filmen innbrakte $38,2 millioner på amerikanske kinoer og 5,2 millioner kroner i Sverige. Filmens produksjonskostnader var på ca $4 millioner.

;Trivia
Sigourney Weavers hadde sin filmdebut i denne.

## Rollebesetning

## Priser
For priser og nominasjoner, se IMDb awards

## Referanser


## Eksterne lenker
*
Wilhelm Haagensli

**Wilhelm Haagensli** (født 1952) er en norsk journalist, radioredaktør og prosjektsjef som har vært ansatt i NRK i ca 40 år.

Haagensli ble ansatt i NRK i 1979. Han har hatt det redaksjonelle ansvaret for programmer som *[[Reiseradioen]]* og *[[Nitimen]]*. I tillegg har han vært sjef for blant annet *[[Nattradioen]], [[Herreavdelingen]], [[Popquiz]]* og *[[20 spørsmål]]* på radiokanalen NRK P1. Han har også vært redaksjonssjef for *[[Frokost-TV]]*, *[[Sommeråpent]]*, vært leder for radioopplæringen i NRK og prosjektleder for byggingen av NRKs moderne studioer på Youngstorget i Oslo. Fra 2011 til 2016 var han webredaktør og med i prosjektgruppen for verdens største radiokonferanse, Radiodays Europe (Konferansen startet med 300 deltakere i København i 2010). Haagensli har også i flere år vært webredaktør, og redaktør for programgruppen og planleggingen av den største konferansen for radiobransjen i Norge, Radiodager, og prosjektleder for NRKs store årlige mediekonferanse, Fagdagen, NRK Media Conference, som hvert år samler 1200-1300 deltakere fra NRK og henter forelesere fra, USA, Europa og Skandinavia i tillegg til NRKs egne medarbeidere.

## Referanser


## Eksterne lenker
* Wilhelm Haagensl – Presentasjon på nrk.no (2003)
The Fireman

**The Fireman** er Paul McCartney og Youths «prosjektnavn» som de benytter på sine fellesutgivelser av eksperimentell musikk. Duoen eksperimenter innen sjangere som electronica, rock, psykedelisk rock og hard rock, og har gitt ut tre musikkalbum. Youth medvirket også på McCartneys eksperimentelle album *[[Liverpool Sound Collage]]* fra 2000.

## Diskografi
### Album
*1993 *[[Strawberries Oceans Ships Forest]]*  
*1998 *[[Rushes]]*  
*2008 *[[Electric Arguments]]*  

### Singler
*1993 *Transpiritual Stomp/Arizona Light Mix* 
*1998 *Rushes* 
**«Fluid»
**«Appletree Cinnabar Amber»
**«Bison (long one)»
*1999 *Fluid (Nitin Sawhney Remixes)* 
**«Fluid (out of body and mind mix)»
**«Fluid (out of body mix)»
**«Fluid (out of body with sitar mix)»
**«Bison»
*2008 *Lifelong Passion (Sail Away)*
*2008 *Sing the Changes*
*2009 *Dance Til We're High*

## Eksterne lenker
* 
*
Konyaspor

**Konyaspor** er tyrkisk fotballklubb fra byen Konya. Klubben spiller i Süper Lig, men har også spilt på tyrkisk 1. divisjon, Süper Lig, i flere sesonger. De har på ny rykket opp til tyrkisk 1.divisjon for sesonger 2013-2014. Klubben ble grunnlagt i 1922 men ble omformet i 1981 da den ble slått sammen med Konya İdmanyurdu. Klubbfargene var svart og hvitt fram til 1981, da klubben skiftet farge til grønt og hvitt.

## Logo
Logoen til Konyaspor har en tohodet ørn og er hentet fra det seljukiske rike, hvor byen Konya var hovedstad.

## Spillerstall
Oppdatert 11. mai 2022.

### Utlånte spillere

## Referanser


## Eksterne lenker
*
Benazir Bhutto internasjonale lufthavn

**Benazir Bhutto internasjonale lufthavn**  (urdu: ) er en flyplass i Pakistan som hovedsakelig betjener hovedstaden Islamabad og nabobyen Rawalpindi. Den er oppkalt etter politikeren Benazir Bhutto. Selve flyplassen ligger utenfor Islamabad og er hovedflyplassen til byen. Flyplassen benyttes også av det pakistanske flyvåpenet. I 2007 brukte litt under 5 millioner mennesker flyplassen. 
## Eksterne lenker
*
Barne- og ungdomsarbeiderforbundet

**Barne- og ungdomsarbeiderforbundet (BUF)** er en partipolitisk uavhengig yrkesorganisasjon som organiserer barnepleiere, barnehageansatte, ansatte i skole og skolefritidsordningen, ungdomsklubber og institusjoner. Barnepleierne jobber på sykehus, føde- og barselavdelinger, og barneavdelinger.

BUF arbeider for gode arbeidsvilkår og faglig utvikling for sine medlemmer.

BUF er tilsluttet arbeidstakerorganisasjonen Delta som igjen er tilsluttet Yrkesorganisasjonenes Sentralforbund (YS). Delta er en partipolitisk uavhengig arbeidstakerorganisasjon som arbeider med å ivareta lønns- og arbeidsvilkår i offentlig og privat sektor.

Leder er Mariann Fjeldstad (2010).

BUF gir ut medlemsbladet BUF-posten.

## Eksterne lenker
* Barne- og ungdomsarbeiderforbundet (BUF)
Jinnah internasjonale lufthavn

**Jinnah internasjonale lufthavn** (Sindhi: جيڻا بین الاقوامی ہواگاہ) (**IATA**: KHI, **ICAO**: OPKC), tidligere **Quaid-e-Azam internasjonale lufthavn**  (قاۂد اعظم بین الاقوامی ہوا), er Pakistans største flyplass, lokalisert i Karachi.

Flyplassen var først en base for de britiske styrkene plassert i Karachi. Den er oppkalt etter Muhammad Ali Jinnah, grunnleggeren og den første generalguvernør av Pakistan. I 2007 passerte ca 6 millioner passasjerer flyplassen.
## Eksterne lenker
*
Kommunaløkonomisk forbund

**Kommunaløkonomisk Forbund** er en partipolitisk uavhengig yrkesorganisasjon som arbeider for å ivareta sine medlemmers yrkesfaglige og utdanningsmessige interesser,  lønns- og arbeidsvilkår, anseelse og faglige standarder. Yrkesorganisasjonen er sterkt engasjert i å gi medlemmene en mulighet til å utvikle sin faglige kompetanse i tråd med nye forventninger og kompetansebehov i arbeidslivet.

Kommunaløkonomisk Forbund ble stiftet 29. april 1985, og har per 2010 ca.  medlemmer.

Organisasjonens overordnede mål er å styrke yrkesidentiteten til administrativt personell som jobber med service/førstelinjetjeneste, saksbehandling, arkiv, innfordring, revisjon, skatt, lønn, personal, økonomi, kommunal fakturering og IKT. Også andre nærliggende administrative oppgaver på skoler, i kommuner, fylkeskommuner, NAV, interkommunale selskaper, helseforetak eller andre virksomheter innen offentlig tjenesteyting vektlegges i dette arbeidet.

Kommunaløkonomisk forbund er tilsluttet arbeidstakerorganisasjonen Delta som igjen er tilsluttet Yrkesorganisasjonenes Sentralforbund (YS). Delta er en partipolitisk uavhengig arbeidstakerorganisasjon som arbeider med å ivareta lønns- og arbeidsvilkår i offentlig og privat sektor.

Leder er *Jan Inge Tvedt*.

## Eksterne lenker
* Kommunaløkonomisk forbund
Steingata (Larvik)

**Steingata** er ei gate i Larvik og er den sørøstre bakken mellom Prinsegata og Jegersborggata. Steingata er blant Larviks bratteste bakker og hustomtene er derfor beliggende i terrasser oppover. Samtlige hus er i tillegg orientert med gavlsiden mot sjøen, ikke langsiden.

## Bygninger

Privatskolen hadde en fantastisk brønn, som hele strøkets beboere hentet vann fra når det var tørke.

## Galleri

Fil:Steingata 7.jpg|Steingata 7: Thor Heyerdahls barndomshjem 
Fil:Steingata 15.jpg|Steingata 15: Tidligere privatskole drevet av Ebba Grøn fra 1904 


## Kilder
*
Marina Lie

**Marina Lie** alias **Marina Aleksejevna Gubonina** (ev. **Goubonina**) og **Marina Noreg** (født 27. juni 1902 i St. Petersburg, død 22. desember 1976 i Barcelona) var en russisk-født spion og ballettdanser. I 1931 giftet hun seg med nordmannen Einar Andreas Lie (1887-1944), og i 1934 kom hun til Norge. Grunnen var trolig at hun skulle spionere for Sovjetunionen. Lie lot seg verve høsten 1939 som tysk agent av Abwehr-majoren Berthold Benecke i Oslo. Hun spionerte for det nasjonalsosialistiske Tyskland i Narvik under slaget om byen i 1940. Senere i livet bosatte hun seg i Spania under navnet Marina Noreg, og døde i Barcelona like før jul i 1976.

## Referanser


## Litteratur
* Anne Lene Lie (2000) *[[Gåten Marina: Hitlers spion i norske ballettsko]]* – biografi

## Eksterne lenker
* Aftenposten.no: Gåten Marina Lie – en tysk-russisk Mata Hari (Per Egil Hegge, 2000)
* Guardian.co.uk: The Russian ballerina Nazi spy who aided British defeat in Norway (26. august 2010)
* Aftenposten.no: – Marina avgjorde slaget om Narvik (26. august 2010)
* Marina Goubonina hos Store norske leksikon
Sportsåret 1897

**Sportsåret 1897** er en oversikt over hendelser, resultater, fødte og avdøde personer med tilknytning til sport i 1897.

## Hendelser
*7. mars - Hammarby roforening (som ble stiftet i 1889) omdannes til Hammarby Idrottsförening
*Helsingfors IFK stiftes.

### Fotball
*FA-cupen vinnes av Aston Villa FC etter seier mot Everton FC med 3 – 2 i finalen.
*Skotske cupen vinnes av Rangers FC
*GAIS starter sin fotballavdeling.

#### Ligamestere / nasjonalemestere
*5. september – Örgryte IS blir svenske mestere andre året på rad med seier med 1–0 over Örgryte IS lag 2 i finalen. Kampen ble spilt på Idrettsplassen i Göteborg. 
*Belgia – Racing Club de Bruxelles
*England – Aston Villa FC
*Skottland – Heart of Midlothian FC

### Friidrett
#### Svensk mesterskap
SM-konkurranse arrangeres bare for herrer. Det første dame-SM fant sted rom 1928.
##### Resultat
*100 m: Erik Hellqvist, Alingsås IF – 11,4
*1 500 m: Paul Pehrsson,Örgryte IS – 4.54,4
*10 000 m: Magnus Eriksson, GAIS – 44.26,2
*110 m hekk: Alfred svensson, ÖIS – 17,2
*Høyde: Nils-Yngve Berglin, IS Lyckans Soldater – 1,70
*Stav: Oscar Odén, ÖIS – 2,70
*Lengde: John Fenton, IS Lyckans Soldater – 5,54
*Kule, begge hendene: Gustaf Söderström, Djurgårdens IF – 19,57
*Diskos, beste hånd: Carl Helgesson, ÖIS – 33,70
*Slegge: Carl Helgesson, ÖIS – 26,73
*Spyd, begge hender: Harald Andersson-Arbin, IS Lyckans Soldater – 67,05
**Kast med begge hendene innebar at man kastet en serie kast med høyre hånd og en serie med venstre hånd hvoretter beste resultat for hver hånd ble addert.

### Golf
*US Open vinnes av Joe Lloyd, Storbritannia
*British Open vinnes av Harold Hilton, Storbritannia, (amatør)

### Hurtigløp på skøyter
Det åttende verdensmesterskapet i hurtigløp på skøyter for herrer ble arrangert i Montréal i Canada 5. – 6. februar. 10 deltagere fra tre land deltok. Kanadieren Jack McCulloch ble verdensmester. 

### Kunstløp
Det andre verdensmesterskapet i kunstløp ble arrangert i Stockholm, Sverige. Bare menn fikk delta,
*Herrer:
**1 Gustav Hügel, Østerrike
**2 Ulrich Salchow, Sverige
**3 Johan Lefstad, Norge

### Sjakk
*Sven Otto Svensson fra Sverige vinner Det første nordiske mesterskapet i sjakk.

## Priser
*Holmenkollmedaljen tildeles Asbjørn Nilssen

## Fødsler
*13. januar – Thoralf Strømstad, norsk skiløper som konkurrerte i langrenn og kombinert (død 1984)
*8. juni – Dominique Jacobs, belgisk turner som fikk OL-sølv i turn, mangekamp lagkonkurranse i 1920 (død 1984)
*13. juni – Paavo Nurmi, finsk friidrettsutøvere, langdistanse (død 1973)

## Dødsfall
…
Helsefagarbeidere i Delta

**Helsefagarbeiderforbundet en yrkesorganisasjon i Delta** er en yrkesorganisasjon for helsefagarbeidere, hjelpepleiere, omsorgsarbeidere, assistenter som jobber med pasienter og andre som jobber innenfor helse- og sosialsektoren. Innmeldte elever, lærlinger og studenter er også inkludert i medlemsgruppen.

Helsefagarbeiderforbundet ble som yrkesorganisasjon stiftet i 1960, og skiftet navn i 2021 fra Helsefagarbeidere i Delta til Helsefagarbeiderforbundet en yrkesorganisasjon i Delta. Før 2010 het organisasjonen Pleie- og omsorgsansatte (PO). Yrkesorganisasjonen har ca 9800 medlemmer, og gir ut bladet Helsefagarbeideren.

Helsefagarbeidere i Delta er tilsluttet arbeidstakerorganisasjonen Delta som igjen er tilsluttet Yrkesorganisasjonenes Sentralforbund (YS). Delta er en partipolitisk uavhengig arbeidstakerorganisasjon som arbeider med å ivareta lønns- og arbeidsvilkår i offentlig og privat sektor.

Leder i Helsefagarbeidere i Delta er Jette Dyrnes.

## Referanser


## Eksterne lenker
* 
*